**Dopravný podnik Bratislava, akciová spoločnosť**

so sídlom Olejkárska 1, 814 52 Bratislava

IČO: 00 492 736, IČ DPH: SK2020298786

zapísaný v Obchodnom registri Okresného súdu Bratislava I, oddiel: Sa, vložka číslo: 607/B

osoba podľa § 9 ods. 1 zákona č. 343/2015 Z. z. o verejnom obstarávaní a

o zmene a doplnení niektorých zákonov

(ďalej len „obstarávateľská organizácia“)

 Zadávanie nadlimitnej zákazky postupom

**Verejná súťaž**

**prostredníctvom systému JOSEPHINE (softvér na elektronizáciu zadávania verejných zákaziek)**

**s reverzným postupom podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**SÚŤAŽNÉ PODKLADY**

 Predmet zákazky

Stavebné práce

**NL 20/2019**

„**Električková trať Americké námestie**“

Nadlimitná zákazka na predmet zákazky zadávaná podľa § 66 ods. 7 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „zákon o verejnom obstarávaní“).

Predmetnú zákazku v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov procesne a administratívne v systéme JOSEPHINE zabezpečuje:

V Bratislave, dňa

...................................................

 PhDr. Kristína Juhászová

osoba poverená realizáciou VO

Súťažné podklady po kontrole predmetu zákazky a procesu verejného obstarávania schvaľuje:

V Bratislave, dňa

...................................................

Andrej Balážik

vedúci odboru právnych služieb a verejného obstarávania

V Bratislave, dňa

...................................................

Ing. Ivan Bošňák,

člen predstavenstva

V Bratislave, dňa

...................................................

Ing. Martin Rybanský,

predseda predstavenstva

 **OBSAH**

[A.1 POKYNY PRE ZÁUJEMCOV/UCHÁDZAČOV 4](#_Toc524601226)

[1. Všeobecné informácie 4](#_Toc524601227)

[2. Identifikácia obstarávateľskej organizácie 6](#_Toc524601228)

[3. Predmet verejného obstarávania a predmet zákazky 6](#_Toc524601229)

[4. Rozdelenie predmetu zákazky 7](#_Toc524601230)

[5. Variantné riešenie 7](#_Toc524601231)

[6. Pôvod predmetu zákazky 7](#_Toc524601232)

[7. Miesto a termín dodania predmetu zákazky 7](#_Toc524601233)

[8. Zdroj finančných prostriedkov 8](#_Toc524601234)

[9. Druh zákazky 8](#_Toc524601235)

[10. Lehota viazanosti ponuky 8](#_Toc524601236)

[2. Komunikácia a vysvetľovanie 9](#_Toc524601237)

[11. Komunikácia medzi obstarávateľskou organizáciou a záujemcami/uchádzačmi a doručovanie písomnosti 9](#_Toc524601238)

[12. Určenie lehôt 11](#_Toc524601239)

[13. Vysvetľovanie a doplnenie súťažných podkladov 11](#_Toc524601240)

[14. Obhliadka miesta dodania predmetu zákazky 12](#_Toc524601241)

[3. Príprava ponuky 12](#_Toc524601242)

[15. Vyhotovenie ponuky 12](#_Toc524601243)

[16. Jazyk ponuky 13](#_Toc524601244)

[17. Mena a ceny uvádzané v ponuke 13](#_Toc524601245)

[18. Zábezpeka ponuky 14](#_Toc524601246)

[19. Obsah ponuky 16](#_Toc524601247)

[20. Náklady na ponuku 17](#_Toc524601248)

[4. Predkladanie ponuky 17](#_Toc524601249)

[21. Záujemca/uchádzač oprávnený predložiť ponuku 17](#_Toc524601250)

[22. Predloženie ponuky 18](#_Toc524601251)

[23. Miesto a lehota na predkladanie ponúk 19](#_Toc524601252)

[24. Doplnenie, zmena a odvolanie ponuky 19](#_Toc524601253)

[5. Otváranie a vyhodnotenie ponúk 19](#_Toc524601254)

[25. Otváranie ponúk 19](#_Toc524601255)

[26. Preskúmanie ponúk 20](#_Toc524601256)

[27. Mena na vyhodnotenie ponúk 21](#_Toc524601257)

[28. Vyhodnotenie ponúk 21](#_Toc524601258)

[**29.** **Vyhodnotenie splnenia podmienok účasti uchádzačov** 21](#_Toc524601259)

[6. Dôvernosť a etika vo verejnom obstarávaní 22](#_Toc524601260)

[30. Dôvernosť procesu verejného obstarávania 22](#_Toc524601261)

[7. Prijatie ponuky 22](#_Toc524601262)

[31. Informácia o výsledku vyhodnotenia ponúk 22](#_Toc524601263)

[32. Uzavretie zmluvy 23](#_Toc524601264)

[8. Zrušenie použitého postupu zadávania zákazky 24](#_Toc524601265)

[33. Zrušenie použitého postupu zadávania zákazky 24](#_Toc524601266)

[9. Subdodávatelia 24](#_Toc524601267)

[A.2 Kritérium na vyhodnotenie ponúk a pravidlá jeho uplatnenia 26](#_Toc524601268)

[Definícia kritérií ........27](#_Toc524601271)

[Určenie poradia úspešnosti ponúk 27](#_Toc524601272)

 [Vypracovanie návrhu na plnenie kritéria 27](#_Toc524601273)

 Elektronická aukcia....................................................................................................................27

[B.1 OBCHODNÉ PODMIENKY DODANIA PREDMETU ZÁKAZKY 28](#_Toc524601292)

[B.1 OPIS PREDMETU ZÁKAZKY 29](#_Toc524601292)

[Názov zákazky 29](#_Toc524601293)

[Finančný objem zákazky 29](#_Toc524601294)

[Predmet zákazky 29](#_Toc524601295)

[B.3 Aukčný poriadok 30](#_Toc524601297)

[Priebeh eAukcie **30**](#_Toc524601298)

[Záverečné ustanovenia **32**](#_Toc524601299)

[B.4 Podmienky účasti 33](#_Toc524601300)

[PODMIENKY ÚČASTI VO VEREJNOM OBSTARÁVANÍ PODĽA § 32 ZÁKONA O VEREJNOM OBSTARÁVANÍ 36](#_Toc524601301)

[PODMIENKY ÚČASTI VO VEREJNOM OBSTARÁVANÍ, TÝKAJÚCE SA FINANČNÉHO A EKONOMICKÉHO POSTAVENIA](#_Toc524601302)

[(§ 33 ZÁKONA O VEREJNOM OBSTARÁVANÍ) 38](#_Toc524601303)

[PODMIENKY ÚČASTI VO VEREJNOM OBSTARÁVANÍ, TÝKAJÚCE SA TECHNICKEJ SPÔSOBILOSTI](#_Toc524601304) [(§ 34 zákona o verejnom obstarávaní) 40](#_Toc524601305)

[B.4 Prílohy súťažných podkladov 44](#_Toc524601306)

[Návrh na plnenie kritéria 45](#_Toc524601307)

[Podiel plnenia zo zmluvy 46](#_Toc524601308)

**\* \* \* \* \* \***

#

# A.1 POKYNY PRE ZÁUJEMCOV/UCHÁDZAČOV

## 1. Všeobecné informácie

* 1. Obstarávateľská organizácia predpokladá, že záujemcovia/uchádzači sa dôkladne oboznámia so súťažnými podkladmi a budú rešpektovať všetky pokyny, lehoty, podmienky a iné skutočnosti obsiahnuté v týchto súťažných podkladoch a tiež v oznámení o vyhlásení verejného obstarávania. Zároveň berú v zreteľ, že obstarávaný predmet zákazky – **„Električková trať Americké námestie“** sa obstaráva ako celok.
	2. Obstarávateľská organizácia pri zadávaní zákazky postupuje tak, aby boli dodržané ustanovenia ako zákona o verejnom obstarávaní, tak aj smerníc Európskeho parlamentu a Rady EÚ (EPaR EÚ) o verejnom obstarávaní, a bol zabezpečený prístup k zákazke pre čo najširší počet hospodárskych subjektov. Týmto postupom sa zabezpečuje aj plnenie jednotlivých princípov verejného obstarávania.
	3. **Verejné obstarávanie (poskytovanie súťažných podkladov; vysvetľovanie súťažných podkladov; predkladanie ponúk; vysvetľovanie ponúk; poskytovanie informácií podľa § 165 ods. 3 zákona o verejnom obstarávaní) sa realizuje prostredníctvom systému JOSEPHINE. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne** [**https://josephine.proebiz.com**](https://josephine.proebiz.com)**.**
	4. **Uchádzač má možnosť sa registrovať do systému JOSEPHINE pomocou hesla alebo aj pomocou občianským preukazom s elektronickým čipom a bezpečnostným osobnostným kódom (eID) .**
	5. **Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi**

**a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.**

**b) alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 3 pracovné dni a je potrebné s touto lehotou počítať pri vkladaní ponuky.**

* 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. Ak predložená ponuka nebude zodpovedať podmienkam účasti a požiadavkám na predmet zákazky uvedených v oznámení o vyhlásení verejného obstarávania a v týchto súťažných podkladoch, bude taký uchádzač, resp. taká ponuka z verejnej súťaže vylúčený/á.
	3. Obstarávateľská organizácia si vyhradzuje právo preveriť pravdivosť dokumentov, údajov a informácií uvedených a predložených uchádzačom v ponuke.
	4. Obstarávateľská organizácia upozorňuje záujemcov, že v prípade výskytu zmeny podmienok v priebehu verejného obstarávania alebo iných zmien predmetu zákazky v rámci vysvetľovania (§ 48 zákona o verejnom obstarávaní), tak o týchto skutočnostiach bude obstarávateľská organizácia zaregistrovaných záujemcov informovať prostredníctvom systému JOSEPHINE, alebo v prípade osobitných dôvodov predmetné verejné obstarávanie v zmysle § 57 ods. 2 zákona o verejnom obstarávaní zruší.
	5. Uchádzač na preukázanie splnenia podmienok osobného postavenia, ekonomického a finančného postavenia, ako aj technickej a odbornej spôsobilosti, môže predbežne nahradiť doklady na preukázanie splnenia podmienok účasti Jednotným európskym dokumentom (JED) podľa § 39 zákona o verejnom obstarávaní. Ak uchádzač použije jednotný európsky dokument, obstarávateľská organizácia môže na zabezpečenie riadneho priebehu verejného obstarávania kedykoľvek v jeho priebehu uchádzača požiadať o predloženie dokladu alebo dokladov nahradených týmto Jednotným európskym dokumentom.
	6. **Obstarávateľská organizácia upozorňuje záujemcov a uchádzačov, že uplatňuje reverzný postup podľa § 66 ods. 7 zákona o verejnom obstarávaní, t.j. nedelí ponuku na časti (ponuku uchádzači predložia bez delenia na časť OSTATNÉ a na časť KRITÉRIÁ). Splnenie podmienok účasti vyhodnotí až po vyhodnotení úspešností ponúk. Vzhľadom nato, že bude prebiehať elektronická aukcia, otváranie obálok je pre uchádzačov neverejné.**
	7. Ďalšie informácie, poznámky a usmernenia k predmetu zákazky sú uvedené v časti B.1 Opis predmetu zákazky.
1. **Úvodné ustanovenia**

1.1 Predložením svojej ponuky uchádzač v plnom rozsahu a bez výhrad akceptuje všetky podmienky obstarávateľskej organizácie, týkajúce sa tejto zákazky, uvedené v oznámení o vyhlásení verejného obstarávania a v týchto súťažných podkladoch.

1.2 Od uchádzačov sa očakáva, že si dôkladne preštudujú súťažné podklady a budú dodržiavať všetky pokyny, formuláre, zmluvné ustanovenia a ďalšie špecifikácie uvedené v týchto súťažných podkladoch.

1.3 Ponuka predložená uchádzačom musí byť vypracovaná v súlade s podmienkami uvedenými v oznámení o vyhlásení verejného obstarávania a v týchto súťažných podkladoch a nesmie obsahovať žiadne výhrady týkajúce sa podmienok súťaže.

1.4 Predpokladaná hodnota zákazky uvedená v oznámení o vyhlásení verejného obstarávania je maximálna. Obstarávateľská organizácia si vyhradzuje právo zmluvu nepodpísať, ak ponuka úspešného uchádzača bude vyššia ako predpokladaná hodnota zákazky.

### Identifikácia obstarávateľskej organizácie

Názov: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

Štát: Slovenská republika

IČO: 00 492 736

Zapísaná: v Obchodnom registri Okresného súdu Bratislava I, oddiel: Sa, vložka číslo: 607/B

URL: [www.dpb.sk](http://www.dpb.sk)

Kontaktná osoba: PhDr. Kristína Juhászová

Telefón: 02/5950 1428

E-mail: verejne.obstaravanie@dpb.sk; juhaszova.kristina@dpb.sk

### Predmet verejného obstarávania a predmet zákazky

Predmetom verejného obstarávania je v súlade s § 3 ods. 5 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“) civilná zákazka na uskutočnenie stavebných prác.

Predmetom zákazky je uzavretie Zmluvy o dielo v súlade s ustanovením § 56 a § 99 zákona o verejnom obstarávaní za stanovených podmienok v týchto súťažných podkladoch, ktorej predmetom bude oprava električkovej trate na Americkom námestí a Radlinského ulici v Bratislave v úseku od Špitálskej ulice po Blumentál.

Podrobné vymedzenie predmetu zákazky je uvedené v časti:

**A.2 Kritérium na vyhodnotenie ponúk a pravidlá jeho uplatnenia;**

**B.1 Obchodné podmienky dodania predmetu obstarávania;**

**B.2 Opis predmetu zákazky;**

týchto súťažných podkladov.

Zákazka bude zadaná postupom zadávania nadlimitných zákaziek obstarávateľom podľa § 91 zákona o verejnom obstarávaní.

* 1. Názov predmetu zákazky:

**Električková trať Americké námestie**

* 1. Číselný kód tovaru alebo služieb pre hlavný predmet a doplňujúce predmety z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV/SSO):

**450 000 00-7 Stavebné práce**

**451 000 00-8 Príprava staveniska**

**451 120 00-5 Výkopové práce a presun zemín**

**452 341 26-5 Stavebn práce na výstavbe električkových koľajníc**

**453 100 00-3 Elektroinštalačné práce**

**713 200 00-7 Inžinierske projektovanie**

* 1. Podrobné vymedzenie predmetu zákazky, vrátane vypracovaných technických špecifikácií:

**Pozri A.2 Kritérium na vyhodnotenie ponúk a pravidlá jeho uplatnenia súťažných podkladov;**

**Pozri B.1 Obchodné podmienky dodania predmetu obstarávania súťažných podkladov;**

**Pozri B.2 Opis predmetu zákazky súťažných podkladov.**

### Rozdelenie predmetu zákazky

Predmet zákazky nie je rozdelený na časti. Uchádzač predloží ponuku na celý predmet zákazky.

### Variantné riešenie

1. Uchádzačom sa neumožňuje predložiť variantné riešenie vo vzťahu k požadovanému predmetu zákazky obstarávateľskej organizácie.
2. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia a bude sa naň hľadieť akoby nebolo predložené. Vyhodnotené bude iba základné riešenie.

### Pôvod predmetu zákazky

1. Podmienky na pôvod predmetu zákazky sa neuvádzajú.

### Miesto a termín dodania predmetu zákazky

Miestom dodania predmetu zákazky je:

* 1. Predmet zákazky bude realizovaný v hlavnom meste Slovenskej republiky Bratislava na električkovej trati na Americkom námestí a Radlinského ulici v úseku Špitálskej ulice po Blumentál.

7.2 Dĺžka trvania Zmluvy o dielo bude uzatvorená na dobu určitú, a to do okamihu splnenia všetkých záväzkov Zmluvných strán. Obstarávateľská organizácia predpokladá, že realizácia stavebných prác sa uskutoční nejneskôr do 01.03.2020.

### Zdroj finančných prostriedkov

8.1       Predmet zákazky môže byť financovaný:

- z vlastných finančných zdrojov obstarávateľa;

- z finančných zdrojov jediného akcionára obstarávateľa a/alebo

- z Európskych štrukturálnych investičných fondov v rámci Operačného programu Integrovaný regionálny operačný program a štátneho rozpočtu.

8.2       Vlastná platba bude realizovaná formou bezhotovostného platobného styku na základe daňového dokladu vystaveného predávajúcim, splatnosť ktorého je do 60 (šesťdesiat) dní odo dňa jeho doručenia.

8.3       Obstarávateľ si vyhradzuje právo neuzatvoriť zmluvu s úspešným uchádzačom, ak nebude mať zabezpečené spolufinancovanie predmetu zákazky z:

- finančných zdrojov jediného akcionára obstarávateľa alebo

- Európskych štrukturálnych investičných fondov v rámci Operačného programu

Integrovaný regionálny operačný program a štátneho rozpočtu v celom rozsahu oprávnených nákladov z hodnoty zákazky. V danom prípade si verejný obstarávateľ vyhradzuje právo zrušiť verejné obstarávanie podľa zákona o verejnom obstarávaní.

### Druh zákazky

1. Typ zmluvy na uskutočnenie stavebných prác:

**„Zmluva o dielo podľa § 536 a nasl. zákona č. 513/1991 Zb. Obchodný zákonník v znení neskorších predpisov.“**

9.2 Obstarávateľská organizácia uzatvorí zmluvu s uchádzačom, ktorí sa umiestnil na prvom mieste na základe finálneho vyhodnotenia elektronickej aukcie. Celková predpokladaná hodnota zákazky **2 850 000,- EUR bez DPH.**

9.3 Podrobné vymedzenie zmluvných podmienok na dodanie požadovaného predmetu zákazky tvorí časť B.1 Obchodné podmienky dodania predmetu obstarávania a časť B.2 Opis predmetu zákazky týchto súťažných podkladov.

### Lehota viazanosti ponuky

10.1 Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej obstarávateľskou organizáciou. Lehota viazanosti ponúk je 12 mesiacov od uplynutia lehoty na predkladanie ponúk.

## 2. Komunikácia a vysvetľovanie

### Komunikácia medzi obstarávateľskou organizáciou a záujemcami/ uchádzačmi a doručovanie písomnosti

1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
2. Obstarávateľská organizácia bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon. Pokiaľ sa v súťažných podkladoch vyskytujú požiadavky na predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk., ako aj komunikácia pri revíznych postupoch medzi verejným obstarávateľom a záujemcami/uchádzačmi alebo akúkoľvek inú komunikáciu medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSPHINE. V prípade, že obstarávateľská organizácia rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v súťažných podkladoch túto skutočnosť zreteľne uvedie. Táto komunikácia sa týka i prípadov – kedy sa ponuka javí ako mimoriadne nízka vo vzťahu k tovaru, stavebným prácam alebo k službe. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma. Akákoľvek komunikácia verejného obstarávateľa či záujemcu/uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanoví zákon a bude realizovaná mimo komunikačné rozhranie systému JOSEPHINE.
3. Ak je odosielateľom zásielky obstarávateľská organizácia, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
5. Obstarávateľská organizácia odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).
6. Obstarávateľská organizácia umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa <https://www.uvo.gov.sk/>... formou odkazu na systém JOSEPHINE.
7. V prípade skupiny dodávateľov sa odporúča za účelom uľahčenia komunikácie s obstarávateľskou organizáciou, aby jej účastníci splnomocnili jedného z nich, ktorý má právnu subjektivitu a spôsobilosť na právne úkony v plnom rozsahu, na uskutočňovanie všetkých právnych úkonov týkajúcich sa ponuky, ktorú táto skupina dodávateľov predloží do súťaže a účasti tejto skupiny dodávateľov v súťaži.

### Určenie lehôt

12.1 Podľa zákona o verejnom obstarávaní sa do lehoty určenej podľa dní nezapočítava deň, keď došlo ku skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu alebo na deň pracovného pokoja, je posledným dňom lehoty najbližší budúci pracovný deň.

### Vysvetľovanie a doplnenie súťažných podkladov

1. V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, inej sprievodnej dokumentácie a/alebo iných dokumentoch poskytnutých obstarávateľskou organizáciou v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE v **slovenskom jazyku.**
2. Odporúčame záujemcom požiadavku o vysvetlenie doručiť **najneskôr šesť dní** pred uplynutím lehoty na predkladanie ponúk **do 10:00:00 hod.** miestneho času prostredníctvom komunikačného rozhrania systému JOSEPHINE.
3. Obstarávateľská organizácia bezodkladne poskytne vysvetlenie informácií potrebných na vypracovanie ponuky, na preukázanie splnenia podmienok účasti všetkým záujemcom, ktorí sú mu známi, **najneskôr šesť dní** pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred podľa bodu 12.1 a 12.2. a súčasne obstarávateľská organizácia zverejní vysvetlenie v profile obstarávateľskej organizácie zriadenom v elektronickom úložisku na webovej stránke Úradu pre verejné obstarávanie vo forme linku na verejný portál systému JOSEPHINE.

### Obhliadka miesta dodania predmetu zákazky

Obhliadka miesta dodania predmetu zákazky je nevyhnutná, obstarávateľská organizácia ju odporúča. Je povinnosťou uchádzača, aby vykonal všetky potrebné úkony pre získanie všetkých informácií, ktoré sú potrebné pre vypracovanie ponuky a dodanie predmetu zmluvy, v prípade, že bude uchádzač v tomto verejnom obstarávaní úspešný. Skutočnosť, že uchádzač sa dostatočne neoboznámi s podmienkami verejného obstarávania, ho nezbavuje záväzkov a povinností, za ktoré bude v priebehu účinnosti zmluvy zodpovedný.

Obstarávateľská organizácia odporúča, aby sa záujemca zúčastnil obhliadky miesta realizácie za účelom overenia a získania potrebných informácií nevyhnutných na prípravu a spracovanie ponuky, ako i samotnej realizácie predmetu zmluvy, v prípade, že bude záujemca v tomto verejnom obstarávaní úspešným uchádzačom. Záujemca môže požiadať o obhliadku na dole uvedenom kontaktnom mieste:

Názov: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

Štát: Slovenská republika

Kontaktná osoba: Ing. Ivan Čuperka

Telefón: +421 2 59 50 2299

E-mail: cuperka.ivan@dpb.sk

Obstarávateľská organizácia odporúča záujemcom doručiť žiadosť o obhliadku čo najskôr, aby bolo možné do lehoty na predkladanie ponúk uskutočniť obhliadku s každým záujemcom.

## 3. Príprava ponuky

### Vyhotovenie ponuky

1. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
2. Prvá strana ponuky by mala obsahovať obchodné meno, sídlo alebo miesto podnikania uchádzača. Každá stránka ponuky by mala byť podpísaná osobou oprávnenou konať v mene uchádzača a očíslovaná vzostupne od strany 1 po stranu x arabskými číslicami bez kombinácie s abecednými znakmi. Ponuka by mala obsahovať zoznam dokladov a dokumentov predkladaných uchádzačom.
3. Potvrdenia, doklady a iné dokumenty tvoriace ponuku, požadované v oznámení, prostredníctvom ktorého bola vyhlásená verejná súťaž a v týchto súťažných podkladoch, musia byť v ponuke predložené ako prvopisy/originály alebo ich úradne osvedčené kópie, pokiaľ nie je určené inak.
4. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
5. Ponuka predložená uchádzačom v lehote na predkladanie ponúk musí obsahovať všetky doklady a listiny podľa článku 19 súťažných podkladov.
6. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
7. V zmysle § 22 zákona o verejnom obstarávaní je obstarávateľská organizácia povinná zachovávať mlčanlivosť o obchodnom tajomstve a o informáciách označených ako dôverné a o informáciách označených ako dôverné, ktoré mu uchádzač poskytol. Na tento účel uchádzač označí, ktoré skutočnosti považuje za dôverné. Za dôverné informácie je na účely tohto zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ustanoveniami prvej a druhej vety nie sú dotknuté ustanovenia zákona o verejnom obstarávaní, ukladajúce povinnosť obstarávateľskej organizácií oznamovať či zasielať Úradu pre verejné obstarávanie dokumenty a iné oznámenia, ako ani ustanovenia ukladajúce obstarávateľskej organizácií a úradu zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa osobitného predpisu.
8. Ak ponuka uchádzača obsahuje informácie, ktoré sú podľa uchádzača dôverné, uchádzač ich v ponuke viditeľne označí. Obstarávateľská organizácia odporúča, aby ponuka uchádzača obsahovala uchádzačom vypracovaný „Zoznam dôverných informácií“ s identifikáciou čísla strany, čísla odseku, bodu a textu obsahujúceho dôverné informácie.
9. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia obstarávateľskej organizácie. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.
10. Úspešný uchádzač v zmluve najneskôr v čase jej uzavretia uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Tým nie je dotknutá zodpovednosť úspešného uchádzača za plnenie zmluvy.
11. Uchádzač berie na vedomie, že ak ide o dokumenty v ponuke, ktoré sú podpísané alebo obsahujú odtlačok pečiatky, predkladajú sa v elektronickej podobe s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky.

### Jazyk ponuky

Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Mena a ceny uvádzané v ponuke

* 1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v mene EUR (netto cena).
	2. Cena za obstarávaný predmet zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách.
	3. Ponuková cena musí pokryť náklady na celý predmet zákazky tak, ako je to uvedené v oznámení o vyhlásení verejného obstarávania a v týchto súťažných podkladoch.
	4. Je výhradnou povinnosťou uchádzača, aby si dôsledne preštudoval oznámenie o vyhlásení verejného obstarávania, súťažné podklady a všetky dokumenty poskytnuté obstarávateľskou organizáciou, ktoré môžu akýmkoľvek spôsobom ovplyvniť cenu a charakter ponuky alebo dodávku predmetu zákazky. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností.
	5. Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

- navrhovaná zmluvná cena bez DPH; (netto cena)

- sadzba DPH a výška DPH;

- navrhovaná zmluvná cena vrátane DPH.

* 1. Ak uchádzač nie je platiteľom DPH, uvedie navrhovanú zmluvnú cenu celkom (netto cena). Na skutočnosť, že nie je platiteľom DPH, upozorní v ponuke.

### Zábezpeka ponuky

* 1. Zábezpeka na zabezpečenie viazanosti ponuky sa vyžaduje.
	2. Zábezpeka je stanovená vo výške **140 000,-** EUR (slovom: stoštyridsaťtisíc eur).
	3. Spôsoby zloženia zábezpeky ponuky:
* poskytnutím bankovej záruky za uchádzača,
* poistením záruky alebo
* zložením finančných prostriedkov na bankový účet obstarávateľskej organizácie.
	1. **Podmienky zloženia zábezpeky ponuky**

**a)Poskytnutie bankovej záruky za uchádzača**

Uchádzač doklad o poskytnutí bankovej záruky, predkladá (**okrem skenu** dokladu v systéme JOSEPHINE) aj v **listinnej podobe** v lehote na predkladanie ponúk na adresu verejného obstarávateľa:

Dopravný podnik Bratislava, akciová spoločnosť

Olejkárska 1

814 52 Bratislava.

Kontaktné miesto: prízemie - podateľňa v čase: pondelok až piatok 07:00 –15:00 hod.

Uchádzač vloží originál bankovej záruky do samostatnej nepriehľadnej obálky, ktorá musí byť uzatvorená a označená heslom súťaže: „**Banková záruka – Električková trať Americké námestie**“ a s poznámkou „SÚŤAŽ-NEOTVARAŤ“.

Ak banková záruka nebude súčasťou ponuky, bude uchádzač z verejnej súťaže vylúčený.

V bankovej záruke musí banka písomne vyhlásiť, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

**b)Zloženie finančných prostriedkov na bankový účet obstarávateľskej organizácie**

Finančné prostriedky v stanovenej výške musia byť zložené na účet obstarávateľskej organizácie vedený v Všeobecnej úverovej banke, a.s.:

 IBAN: SK98 0200 0000 0000 4800 9012

 SWIFT: SUBASKBX

s uvedením identifikácie uchádzača do poznámky pri platbe: vnútroštátne identifikačné číslo uchádzača. Uchádzač uvedie do správy pre prijímateľa svoje obchodné meno. Finančné prostriedky musia byť pripísané na účte obstarávateľskej organizácie najneskôr v deň uplynutia lehoty na predkladanie ponúk.

Doba platnosti zábezpeky ponuky poskytnutej zložením finančných prostriedkov na účet obstarávateľskej organizácie trvá do uplynutia lehoty viazanosti ponúk, resp. do uplynutia primerane predĺženej lehoty viazanosti ponúk.

**c)Poskytnutie poistenia záruky za uchádzača**

Poistná zmluva musí byť uzatvorená v súlade s platnou legislatívou o poisťovníctve tak, že poisteným je uchádzač a oprávnenou osobou z poistnej zmluvy je verejný obstarávateľ. Doba platnosti poistenia záruky musí byť určená v poistenej zmluve, ako aj v doklade vystavenom poisťovňou o existencii poistenia záruky, minimálne do skončenia lehoty viazanosti ponúk. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (verejného obstarávateľa) za poisteného (uchádzača) v prípade prepadnutia jeho zábezpeky v prospech verejného obstarávateľa v tejto súťaži, pričom v texte dokladu vystaveného poisťovňou musí byť súťaž nezameniteľne identifikovateľná názvom súťaže a číslom Oznámenia o vyhlásení, ktorým bola vyhlásená.

Poisťovňa sa musí bezpodmienečne zaviazať zaplatiť na účet verejného obstarávateľa pohľadávku krytú poistením záruky do 7 (siedmich) dní po doručení výzvy verejného obstarávateľa na jej zaplatenie.

Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky verejnému obstarávateľovi.

 Uchádzač v ponuke predloží doklad o poistení záruky – originál poistenia záruky.

Uchádzač doklad o poskytnutí poistenia záruky, predkladá (**okrem skenu** dokladu v systéme JOSEPHINE) aj v **listinnej podobe** v lehote na predkladanie ponúk na adresu verejného obstarávateľa. Uchádzač vloží originál poistenia záruky do samostatnej nepriehľadnej obálky, ktorá musí byť uzatvorená a označená heslom súťaže: „**Poistenie záruky – Električková trať Americké námestie**“ a s poznámkou „SÚŤAŽ-NEOTVARAŤ“.

* 1. **Podmienky uvoľnenia alebo vrátenia zábezpeky:**

Verejný obstarávateľ uvoľní alebo vráti uchádzačovi zábezpeku do siedmich dní odo dňa:

- uplynutia lehoty viazanosti ponúk,

- márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky, alebo

- uzavretia Zmluvy.

-Zábezpeka prepadne v prospech verejného obstarávateľa, ak uchádzač odstúpi od svojej ponuky v lehote viazanosti ponúk alebo neposkytne súčinnosť alebo odmietne uzavrieť Zmluvu podľa § 56 ods. 8 až 15 Zákona.

- Odstúpenie od svojej ponuky uchádzač bezodkladne oznámi prostredníctvom určeného spôsobu komunikácie verejnému obstarávateľovi.

- V prípade predĺženia lehoty viazanosti ponúk podľa bodu 10.1 časti A.1 Pokyny pre uchádzačov týchto SP verejný obstarávateľ oznámi uchádzačom cez systém JOSEPHINE novú lehotu viazanosti ponúk.

- Zábezpeka vo forme finančných prostriedkov zložených na bankový účet verejného obstarávateľa v prípade predĺženia lehoty viazanosti ponúk naďalej zabezpečuje viazanosť ponuky až do uplynutia predĺženej lehoty viazanosti ponúk.

- Platnosť zábezpeky vo forme bankovej záruky alebo poistenia záruky v prípade predĺženia lehoty viazanosti ponúk je uchádzač povinný predĺžiť a doručiť originál bankovej záruky alebo poistenia záruky do 10 pracovných dní odo dňa doručenia predmetného oznámenia o predĺžení lehoty viazanosti ponúk. Uchádzač môže nahradiť bankovú záruku alebo poistenie záruky zložením finančných prostriedkov na bankový účet verejného obstarávateľa v požadovanej výške v tejto lehote.

- V prípade nedoručenia predĺženia platnosti zábezpeky bude verejný obstarávateľ postupovať v zmysle § 53 ods. 1 ZVO.

### Obsah ponuky

Ponuka predložená uchádzačom musí obsahovať doklady, dokumenty a vyhlásenia podľa týchto súťažných podkladov, vo forme uvedenej v týchto súťažných podkladoch a v oznámení o vyhlásení verejného obstarávania, doplnené tak ako je to stanovené v týchto bodoch súťažných podkladov.

Obstarávateľská organizácia odporúča uchádzačom predložiť aj zoznam všetkých predkladaných dokladov, dokumentov a vyhlásení.

1. Ponuka predložená uchádzačom v lehote na predkladanie ponúk musí obsahovať:
2. Doklady preukazujúce splnenie podmienok účasti podľa ustanovení § 32, § 33, § 34 a § 35 zákona o verejnom obstarávaní uvedených v oznámení o vyhlásení verejného obstarávania a v časti *B.4 Podmienky účasti* týchto súťažných podkladov;
3. Návrh na plnenie kritérií na hodnotenie ponúk v zmysle časti *A.2 Kritériá na vyhodnotenie ponúk a pravidlá jeho uplatnenia* týchto súťažných podkladov vypracovaný podľa Prílohy č. 1 – Návrh na plnenie kritérií
4. Návrh zmluvy vypracovaný v súlade s časťou *B.1 Obchodné podmienky dodania predmetu obstarávania* týchto súťažných podkladov. Návrh zmluvy nesmie obsahovať žiadne ustanovenie, ktoré by bolo v rozpore s požiadavkami obstarávateľskej organizácie stanovenými v oznámení o vyhlásení verejného obstarávania a v týchto súťažných podkladoch. Návrh zmluvy musí byť podpísaný oprávnenou osobou, ktorá môže konať v mene uchádzača;
5. Doklad o zložení zábezpeky ponuky podľa bodu 18 týchto súťažných podkladov;
6. Podiel plnenia zo Zmluvy vypracovaný podľa prílohy č. 2 - Podiel plnenia zo zmluvy týchto súťažných podkladov. Ak uchádzač nemá v úmysle zadať podiel zákazky tretím osobám, je túto skutočnosť povinný vyslovene uviesť vo svojej ponuke;
7. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky obstarávateľskou organizáciou vytvoria všetci členovia skupiny dodávateľov požadované právne vzťahy;
8. V prípade skupiny dodávateľov vystavené splnomocnenie pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísané všetkými členmi skupiny alebo osobou/osobami oprávnenými konať v danej veci za každého člena skupiny. Úkony splnomocneného zástupcu za skupinu dodávateľov budú voči obstarávateľskej organizácii záväzné. Písomné splnomocnenie musí byť podpísané všetkými členmi skupiny dodávateľov, podpisy musia byť úradne osvedčené;

### Náklady na ponuku

* 1. Všetky náklady a výdavky spojené s prípravou a predložením ponuky znáša uchádzač bez finančného nároku voči obstarávateľskej organizácii, bez ohľadu na výsledok verejného obstarávania.
	2. Ponuky predložené v lehote na predkladanie ponúk sa počas plynutia lehoty viazanosti a po uplynutí lehoty viazanosti ponúk uchádzačom nevracajú. Zostávajú ako súčasť dokumentácie vyhlásenej verejnej súťaže.

## 4. Predkladanie ponuky

### Záujemca/uchádzač oprávnený predložiť ponuku

* 1. Záujemcom je hospodársky subjekt, ktorý má záujem o účasť vo verejnom obstarávaní a uchádzačom hospodársky subjekt, ktorý predložil ponuku.
	2. Záujemcom / uchádzačom môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne.
	3. Skupina dodávateľov nemusí vytvoriť určitú právnu formu do predloženia ponuky. V prípade, ak bude ponuka skupiny dodávateľov prijatá, tak všetci členovia skupiny dodávateľov, z dôvodu riadneho plnenia zmluvy, budú povinní vytvoriť medzi sebou určitú právnu formu (napr. podľa Občianskeho zákonníka, alebo Obchodného zákonníka).
	4. V prípade vytvorenia právnych vzťahov, na ktorých základe nevzniká nový subjekt s právnou subjektivitou, musí byť jasné a zrejmé, ako sú stanovené ich vzájomné práva a povinnosti, kto a akou časťou sa bude podieľať na plnení a skutočnosť, že všetci členovia budú ručiť za záväzky spoločne a nerozdielne. Úspešný uchádzač (skupina dodávateľov) musí predložiť verejnému obstarávateľovi originál alebo úradne overenú kópiu originálu dokumentu, ktorá preukazuje splnenie uvedených podmienok a to najneskôr v deň uzatvorenia (podpisu) rámcovej dohody, ktorá má byť výsledkom tohto verejného obstarávania.
	5. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.
	6. Skupina dodávateľov môže využiť zdroje účastníkov skupiny dodávateľov alebo iných osôb podľa § 33 ods. 2, kapacity účastníkov skupiny dodávateľov alebo iných osôb podľa § 34 ods. 3 zákona o verejnom obstarávaní.

### Predloženie ponuky

* 1. Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Obstarávateľská organizácia vylúči uchádzača, ktorý je súčasne členom skupiny dodávateľov.
	2. Ponuky sa budú predkladať elektronicky v zmysle § 49 ods. 1 písm. a) zákona o verejnom obstarávaní do systému JOSEPHINE, umiestnenom na webovej adrese <https://josephine.proebiz.com/>, v lehote na predkladanie ponúk podľa bodu 23.2.
	3. Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi
1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému Josephine a to v pracovných dňoch v čase **8.00 – 16.00 hod.** , alebo
2. počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty v prípade, kedy spoločnosť pomocou eID registruje osoba, ktorá nie je štatutárom tejto spoločnosti alebo je registrácia do systému realizovaná pomocou hesla. Lehota na tento úkon sú 3 pracovné dni a je potreba s touto dobou počítať pri vkladaní ponuky.
	1. Autentifikovaný uchádzač si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky“.Uchádzač predloží ponuku na celý predmet zákazky tak, ako je to požadované v súťažných podkladoch. Ponuky predložené na časť predmetu zákazky nebudú akceptované, bude sa na ne prihliadať ako na ponuku, ktorá nespĺňa predmet zákazky.
	2. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	3. Ponuka uchádzača predložená po uplynutí lehoty na predkladanie ponúk sa elektronicky neotvorí.
	4. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	5. Požiadavka verejného obstarávateľa, ktoré doklady, dokumenty a ďalšie písomnosti musia byť predložené v ponuke je uvedená v bode 15. tohto oddielu súťažných podkladov.
	6. V kontextu zákona o verejnom obstarávaní, § 49 bod 1a upozorňujeme uchádzačov na náležitosti predkladania ponúk elektronicky. Heslo súťaže: „**Električková trať Americké námestie“.**

### Miesto a lehota na predkladanie ponúk

* 1. Ponuky sa predkladajú elektronicky prostredníctvom systému JOSEPHINE (webová adresa systému je https:/josephine.proebiz.com), kde autentifikovaný uchádzač vkladá ponuku danej zákazke.
	2. Lehota na predkladanie ponúk uplynie dňom: **30/12/2019 o 09:00 hod.** stredoeurópskeho času.
	3. Ponuka uchádzača predložená po uplynutí lehoty na predkladanie ponúk stanovenej v bode 23.2. tejto časti súťažných podkladov sa elektronicky neotvoria.

### Doplnenie, zmena a odvolanie ponuky

* 1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

## 5. Otváranie a vyhodnotenie ponúk

### Otváranie ponúk

* 1. Otváranie ponúk sa uskutoční elektronicky dňa **30/12/2019** **o 10:00 hod.** v mieste sídla obstarávateľskej organizácia. Otváranie ponúk je podľa § 54 zákona o verejnom obstarávaní neverejné z dôvodu, že obstarávateľská organizácia pri zadávaní predmetnej verejnej súťaže použije elektronickú aukciu Na otváraní ponúk sa zúčastní len komisia menovaná na otváranie a vyhodnotenie ponúk bez prítomnosti uchádzačov. Aukčný poriadok je uvedený v časti B.3 Aukčný poriadok týchto súťaţných podkladov.
	2. Otváranie ponúk obstarávateľská organizácia nebude oznamovať uchádzačom v zmysle § 52 ods. ods. 1 alebo ods. 3 zákona o verejnom obstarávaní, keďže sa uplatňuje reverzný postup podľa § 66 ods. 7 zákona o verejnom obstarávaní.
	3. Vzhľadom na použitie ustanovení týkajúcich sa reverznej verejnej súťaže podľa § 66 zákona o verejnom obstarávaní, pristúpi komisia vymenovaná obstarávateľkou organizáciu najprv k vyhodnoteniu predložených ponúk z pohľadu splnenia požiadaviek na predmet zákazky podľa § 53 zákona o verejnom obstarávaní. Následne komisia overí prítomnosť mimoriadne nízkej ponuky. Ak uchádzač použije jednotný európsky dokument, obstarávateľská organizácia môže na zabezpečenie riadneho priebehu verejného obstarávania kedykoľvek v jeho priebehu uchádzača požiadať o predloženie dokladu alebo dokladov nahradených týmto Jednotným európskym dokumentom. Následne vyhodnotí splnenie podmienok účasti podľa § 40 zákona o verejnom obstarávaní. Po vyhodnotení splnenia podmienok účasti, vyzve obstarávateľská organizácia úspešných uchádzačov na účasť v elektronickej aukcii. Po skončení elektronickej aukcii, obstarávateľská organizácia oznámi všetkým uchádzačom ich poradie pre jednotlivé časti v súlade s § 55 zákona o verejnom obstarávaní.
	4. Komunikácia medzi uchádzačom/uchádzačmi a verejným obstarávateľom / komisiou na vyhodnotenie ponúk počas vyhodnotenia ponúk a vyhodnotenia splnenia podmienok účasti bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systému JOSEPHINE.
	5. Obstarávateľská organizácia bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo že jeho ponuka bola vylúčení s uvedením dôvodu a lehoty, v ktorej môže byť doručená námietka.
	6. Úspešnému uchádzačovi bude prostredníctvom komunikačného rozhrania systému JOSEPHINE bezodkladne zaslané oznámenie, že jeho ponuku prijíma a neúspešným uchádzačom zaslané oznámenie, že ich ponuka neuspela s uvedením dôvodov, pre ktoré ich ponuka nebola prijatá.
	7. Pravidlá pre doručovanie – zásielka sa považuje za doručenú uchádzačovi ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

###  Preskúmanie ponúk

* 1. Do procesu vyhodnocovania ponúk budú zaradené tie ponuky, ktoré:
* obsahujú náležitosti určené v bode 15 a 19 týchto súťažných podkladov;
* zodpovedajú požiadavkám a podmienkam uvedeným v oznámení o vyhlásení verejného obstarávania a v týchto súťažných podkladoch;
* obsahujú všetky doklady a dokumenty, ktorými uchádzač preukazuje splnenie podmienok účasti vo verejnej súťaži.
	1. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými obstarávateľskou organizáciou v oznámení o vyhlásení verejného obstarávania a v týchto súťažných podkladoch.

Uchádzači, ktorých ponuky nespĺňajú tieto podmienky a požiadavky alebo ponuky, ktoré nespĺňajú tieto podmienky a požiadavky, budú z verejného obstarávania vylúčení/vylúčené.

* 1. Uchádzač bude upovedomený o vylúčení uchádzača alebo ponuky s uvedením dôvodu vylúčenia.

### Mena na vyhodnotenie ponúk

* 1. Ceny uvedené v ponukách uchádzačov sa budú vyhodnocovať v mene euro.

### Vyhodnotenie ponúk

* 1. Komisia vyhodnotí ponuky z hľadiska splnenia požiadaviek obstarávateľskej organizácie na predmet zákazky a v prípade pochybností overí správnosť informácií a dôkazov, ktoré poskytli uchádzači. Ak obstarávateľská organizácia vyžadovala od uchádzačov zábezpeku, komisia posúdi zloženie zábezpeky.
	2. Komisia vyhodnocuje ponuky, ktoré neboli vylúčené, podľa kritérií určených vo výzve na predkladanie ponúk alebo v súťažných podkladoch, ktoré sú nediskriminačné a podporujú hospodársku súťaž.
	3. Ak sa pri určitej zákazke javí ponuka ako mimoriadne nízka vo vzťahu k tovaru, stavebným prácam alebo službe, komisia písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.
	4. Obstarávateľská organizácia vylúči z verejného obstarávania ponuku uchádzača, ak budú naplnené skutočnosti podľa § 53 ods. 5 zákona o verejnom obstarávaní.
	5. Ponuky uchádzačov, ktoré neboli vylúčené z verejného obstarávania, budú vyhodnocované len podľa kritérií na hodnotenie ponúk uvedených v oznámení o vyhlásení verejného obstarávania a v týchto súťažných podkladoch a to spôsobom určeným v časti A.2 Kritériá na hodnotenie ponúk a pravidlá jeho uplatnenia.
1. **Vyhodnotenie splnenia podmienok účasti uchádzačov**
	1. Vyhodnotenie splnenia podmienok účasti uchádzačov bude založené na posúdení splnenia podmienok účasti:
* osobného postavenia podľa § 32 zákona o verejnom obstarávaní,
* finančného a ekonomického postavenia podľa § 33 zákona o verejnom obstarávaní a
* technickej alebo odbornej spôsobilosti uchádzača podľa § 34 v súlade s oznámením o vyhlásení verejného obstarávania a týmito súťažnými podkladmi.
	1. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť. Splnenie podmienok účasti uchádzačov vo verejnej súťaži sa bude posudzovať z dokladov predložených podľa požiadaviek, uvedených v oznámení o vyhlásení verejného obstarávania. Doklady musia byť predložené ako originály alebo ich úradne osvedčené kópie.
	2. Obstarávateľská organizácia požiada uchádzača o vysvetlenie alebo doplnenie predložených dokladov vždy, keď z predložených dokladov nemožno posúdiť ich platnosť alebo splnenie podmienky účasti. Uchádzač musí odoslať vysvetlenie alebo požadované doplnenie predložených dokladov v lehote podľa § 40 ods. 4 písm. a) zákona o verejnom obstarávaní.
	3. Obstarávateľská organizácia vylúči z verejného obstarávania uchádzača, ak budú naplnené skutočnosti podľa § 40 ods. 6 alebo 7 zákona o verejnom obstarávaní.
	4. Obstarávateľská organizácia je povinná:

a)pri vyhodnotení splnenia podmienok účasti uchádzačov alebo záujemcov, ktoré sa týkajú technickej spôsobilosti alebo odbornej spôsobilosti podľa § 34 ods. 1 písm. a) alebo písm. b), zohľadniť referencie uchádzačov alebo záujemcov uvedené v evidencii referencií podľa § 12, ak takéto referencie existujú,

b)pri vyhodnotení splnenia podmienky účasti uchádzačov alebo záujemcov týkajúcej sa technickej spôsobilosti alebo odbornej spôsobilosti podľa § 34 ods. 1 písm. c) alebo písm. g) písomne požiadať uchádzača alebo záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil technikov, technické orgány alebo osoby určené naplnenie zmluvy alebo koncesnej zmluvy, alebo riadiacich zamestnancov, ak nespĺňajú predmetnú podmienku účasti,

c)písomne požiadať uchádzača alebo záujemcu, aby v lehote, ktorá nesmie byť kratšia ako päť pracovných dní od dňa doručenia žiadosti, nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na jej vylúčenie.

|  |  |
| --- | --- |
|  |  |
|  |  |

* 1. Doklady na preukázanie splnenia podmienky účasti možno predbežne nahradiť jednotným európskym dokumentom podľa § 39 zákona o verejnom obstarávaní.

## 6. Dôvernosť a etika vo verejnom obstarávaní

### Dôvernosť procesu verejného obstarávania

* 1. Informácie týkajúce sa preskúmania, vysvetlenia, vyhodnotenia, vzájomného porovnania ponúk a odporúčaní prijatia ponuky sú dôverné. Členovia komisie na vyhodnotenie ponúk a zodpovedné osoby obstarávateľskej organizácie nesmú počas prebiehajúceho procesu vyhlásenej verejnej súťaže poskytnúť alebo zverejniť uvedené informácie ani uchádzačom, ani žiadnym iným osobám.
	2. Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi/osobitnými predpismi.

## 7. Prijatie ponuky

### Informácia o výsledku vyhodnotenia ponúk

* 1. Obstarávateľská organizácia zašle v súlade s § 55 zákona o verejnom obstarávaní informáciu o výsledku vyhodnotenia ponúk. Obstarávateľská organizácia pristúpi k uzavretiu zmluvy po uplynutí zákonom stanovených lehôt. Obstarávateľská organizácia vyzve uchádzača na poskytnutie súčinnosti k podpisu zmluvy.
	2. Obstarávateľská organizácia apeluje na uchádzačov, aby pristúpili zodpovedne k poskytnutiu súčinnosti k podpisu zmluvy a najmä, aby včas zabezpečili registráciu do Registra partnerov verejného sektora (podľa zákon č. 315/2016 Z.z.), a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z.z.. Uchádzač bude postupovať pri registrácií podľa toho zákona č. 315/2016 Z.z.

### Uzavretie zmluvy

* 1. Obstarávateľská organizácia uzavrie zmluvu s úspešným uchádzačom. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
	2. Obstarávateľská organizácia nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
	3. Zákaz podľa bodu 32.2 sa nevzťahuje na rámcovú dohodu, ktorú uzatvárajú s obstarávateľskou organizáciou výlučne dvaja alebo viacerí uchádzači, ktorí sú fyzickými osobami a ktorá sa týka poskytovania služieb.
	4. Obstarávateľská organizácia uzavrie zmluvu s úspešným uchádzačom najskôr šestnásty deň odo dňa odoslania informácie o výsledku vyhodnotenia ponúk podľa § 55 zákona o verejnom obstarávaní, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa § 164 ods. 3 zákona o verejnom obstarávaní alebo ak neboli doručené námietky podľa § 170 zákona o verejnom obstarávaní.
	5. V prípade, ak bola doručená žiadosť o nápravu alebo námietka, obstarávateľská organizácia pri uzatváraní zmluvy postupuje podľa § 56 ods. 3 až 6 zákona o verejnom obstarávaní.
	6. Úspešný uchádzač je povinný poskytnúť obstarávateľskej organizácii riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 zákona o verejnom obstarávaní, ak bol na jej uzavretie písomne vyzvaný.
	7. Ak úspešný uchádzač odmietne uzavrieť zmluvu alebo nie sú splnené povinnosti podľa § 56 ods. 8 zákona o verejnom obstarávaní, obstarávateľská organizácia môže uzavrieť zmluvu s uchádzačom, ktorí sa umiestnil ako druhý v poradí.
	8. Ak uchádzač alebo uchádzači, ktorí sa umiestnili ako druhí v poradí odmietnu uzavrieť zmluvu, koncesnú zmluvu alebo rámcovú dohodu, neposkytnú obstarávateľskej organizácii riadnu súčinnosť potrebnú na ich uzavretie tak, aby mohli byť uzavreté do 10 pracovných dní odo dňa, keď boli na ich uzavretie písomne vyzvaní, obstarávateľská organizácia môže uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí sa umiestnili ako tretí v poradí.
	9. Uchádzač alebo uchádzači, ktorí sa umiestnili ako tretí v poradí, sú povinní poskytnúť obstarávateľskej organizácii riadnu súčinnosť, potrebnú na uzavretie zmluvy, koncesnej zmluvy alebo rámcovej dohody tak, aby mohli byť uzavreté do 10 pracovných dní odo dňa, keď boli na ich uzavretie písomne vyzvaní.
	10. Obstarávateľská organizácia môže vo výzve na predkladanie ponúk určiť, že lehota podľa § 56 ods. 8, 10 a 11 zákona o verejnom obstarávaní je dlhšia ako 10 pracovných dní.

##

## 8. Zrušenie použitého postupu zadávania zákazky

### Zrušenie použitého postupu zadávania zákazky

* 1. Obstarávateľská organizácia zruší použitý postup zadávania zákazky v súlade § 57, ak

- ani jeden uchádzač nesplnil podmienky účasti vo verejnom obstarávaní a uchádzač neuplatnil námietky v lehote podľa tohto zákona,

- nedostal ani jednu ponuku,

- ani jedna z predložených ponúk nezodpovedá požiadavkám určeným podľa § 42 alebo § 45 a uchádzač nepodal námietky v lehote podľa tohto zákona,

- jeho zrušenie nariadil úrad.

* 1. Obstarávateľská organizácia môže zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od obstarávateľskej organizácie požadovať, aby vo verejnom obstarávaní pokračovala, najmä ak sa zistilo porušenie zákona o verejnom obstarávaní, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota, alebo ak Hlavné mesto Slovenskej republiky Bratislava z akéhokoľvek dôvodu neposkytlo obstarávateľskej organizácií finančné prostriedky určené na vykonanie predmetu zákazky. Ak bola predložená len jedna ponuka a obstarávateľská organizácia nezruší verejné obstarávanie alebo jeho časť, je povinná zverejniť v profile odôvodnenie, prečo verejné obstarávanie nezrušila.
	2. Obstarávateľská organizácia bezodkladne upovedomí všetkých uchádzačov alebo záujemcov o zrušení použitého postupu zadávania zákazky s uvedením dôvodu a oznámi postup, ktorý použije pri zadávaní zákazky na pôvodný predmet zákazky.

## 9. Subdodávatelia

1. Obstarávateľská organizácia vyžaduje, aby:
2. uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok,
3. navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie dodávať tovar sa preukazuje vo vzťahu k tej časti predmetu zákazky, ktorý má subdodávateľ plniť.
4. Ak navrhovaný subdodávateľ nespĺňa podmienky účasti podľa bodu 34.1.2 týchto súťažných podkladov, obstarávateľská organizácia písomne požiada uchádzača o jeho nahradenie. Uchádzač doručí návrh nového subdodávateľa do piatich pracovných dní odo dňa doručenia žiadosti podľa prvej vety, ak obstarávateľská organizácia neurčila dlhšiu lehotu.
5. Obstarávateľská organizácia vyžaduje, aby úspešný uchádzač v zmluve, najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
6. V prípade zmeny subdodávateľa počas trvania zmluvy, ktorá je výsledkom tohto verejného obstarávania, musí subdodávateľ, ktorého sa návrh na zmenu týka, spĺňať podmienky účasti týkajúce sa osobného postavenia. Úspešný uchádzač je povinný obstarávateľskej organizácii najneskôr 3 (tri) pracovné dni pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má uchádzač v úmysle zadať subdodávateľovi, konkrétnu časť dodávky, ktorú má subdodávateľ dodať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa podmienky účasti týkajúce sa osobného postavenia podľa § 32 ods. 1 zákona o verejnom obstarávaní.

# A.2 Kritérium na vyhodnotenie ponúk a pravidlá jeho uplatnenia

Predložené ponuky sa budú vyhodnocovať na základe **najnižšej ceny (netto cena)** v súlade s § 44 ods. 3, písm. c) zákona o verejnom obstarávaní.

Jediné kritérium vyhodnotenia ponúk je: **Celková zmluvná cena za predmet zákazky spolu (EUR)**

## Kritériá vyhodnotenia ponúk

|  |  |
| --- | --- |
| **č. k.** | **Kritérium** |
| **Kritérium celková zmluvná cena za predmet zákazky** |
| **1.** | **Celková zmluvná cena za predmet zákazky v EUR bez DPH (netto cena) alebo Cena celkom (netto cena)** (netto EUR) | **netto EUR****......................................****EUR** |

Uchádzač pre predmet zákazky navrhne **Celkovú zmluvnú cenu za predmet zákazky** v € bez DPH (netto cena) alebo **Cenu celkom** (netto cena), ak uchádzač nie je platcom DPH. Celkovú zmluvnú cenu za predmet zákazky v € bez DPH (netto cena) alebo cenu celkom (netto cena), ak uchádzač nie je platcom DPH uchádzač uvedie na základe vlastných prepočtov, pričom

- zoberie do úvahy všetky skutočnosti, ktoré sú nevyhnutné na úplné a riadne plnenie zmluvy,

- do zmluvnej ceny zahrnie všetky náklady spojené s požadovaným predmetom zákazky.

**Celková zmluvná cena za predmet zákazky v € bez DPH (netto cena) alebo cena celkom (netto cena), ak uchádzač nie je platcom DPH bude počas trvania zmluvy pevná a nemenná za dodanie predmetu zákazky.**

## Spôsob hodnotenia kritérií na vyhodnotenie ponúk

**Automatizovaným vyhodnotením – elektronická aukcia**

* + - 1. V prípade identifikovania rôzneho návrhu na plnenie v ponuke uchádzača (napr. iný návrh v ponuke a iný návrh v systéme JOSEPHINE) bude komisia postupovať v súlade s výkladovým stanoviskom Úradu pre verejné obstarávanie č. 5/2016.
			2. Komisia na vyhodnotenie ponúk hodnotí ponuky podľa týchto súťažných podkladov a v súlade so zákonom o verejnom obstarávaní.
			3. Konečné poradie ponúk bude zostavené automatickým vyhodnotením ponúk – elektronickou aukciou v zmysle § 54 zákona o verejnom obstarávaní a v zmysle časti B.3 **Aukčného poriadku**, ktorý je súčasťou týchto súťažných podkladov. Úspešný uchádzač bude ten, ktorého ponuka splní kritérium – najnižšia celková cena v EUR vrátane. Ostatní uchádzači budú neúspešní.
			4. V prípade, že do hodnotenia bude zaradená len jedna ponuka, skúma sa prijateľnosť ponuky pre obstarávateľskú organizáciu. V takomto prípade obstarávateľská organizácia nemá povinnosť realizovať e-aukciu, to je na jeho zvážení.
			5. V prípade prijatia jedinej ponuky obstarávateľská organizácia uverejní v profile zdôvodnenie prijatia tejto ponuky v zmysle § 57 ods.2 zákona o verejnom obstarávaní.

## Definícia kritérií

Celková zmluvná cena za predmet zákazky v € bez DPH alebo Cena celkom

Celková zmluvná cena za predmet zákazky v € bez DPH alebo Cena celkom bude vypočítaná a vyjadrená podľa bodu 17 časti A.1 Pokyny pre uchádzačov súťažných podkladov v mene EUR, s uvedením Celkovej zmluvnej ceny za predmet zákazky v € bez DPH (netto cena) alebo Ceny celkom (netto cena), ak uchádzač nie je platcom DPH, za predmet zákazky definovaný najmä v časti B.1 Opis predmetu zákazky týchto súťažných podkladov.

Každá cena uvedená v návrhu na plnenie kritéria musí byť zaokrúhlená na **dve desatinné miesta**.

## Určenie poradia úspešnosti ponúk

Úspešný bude ten uchádzač, ktorý ponúkne najnižšiu cenu za predmet zákazky - **Celkovú zmluvnú cenu za predmet zákazky spolu (EUR)**.

## Vypracovanie návrhu na plnenie kritéria

Obstarávateľská organizácia odporúča uchádzačom, aby svoj návrh na plnenie kritérií uviedli do tabuľky: **Návrh na plnenie kritérií,** ktorý tvorí prílohu č. 1 týchto súťažných podkladov.

# B.1 Obchodné podmienky dodania predmetu obstarávania

**Zmluva o dielo tvorí samostatnú časť týchto súťažných podkladov.**

# B.2 OPIS PREDMETU ZÁKAZKY

##  Názov zákazky

Označenie zákazky je: NL 20/2019 „Električková trať Americké námestie“.

## Finančný objem zákazky

Predpokladaná hodnota zákazky je: 2 850 000,- € bez DPH.

## Predmet zákazky

Predmetom zákazky je oprava električkovej trate na Americkom námestí a Radlinského ulici v Bratislave v úseku od Špitálskej ulice po Blumentál. Vykonanie Diela bude vychádzať z príslušnej projektovej dokumentácie, ktorá bola pre tento projekt vypracovaná, a ktorá tvorí túto prílohu na CD.

Zákazka zahŕňa tieto stavebné objekty a prevádzkové súbory, ktoré sú uvedené v rámci príslušnej projektovej dokumentácie na CD.

Stavebné objekty:

SO 101 Električková trať

SO 101.1 Koľaj ako spätný vodič

SO 102 Zastávka

SO 103 Chodníky

SO 104 Sadové úpravy

SO 601 Trolejové vedenie

SO 602 Napájacie vedenie

SO 603 Ochranné opatrenia v zóne TV

SO 604 Prípojka NN pre vybavenie zastávok MHD

SO 605 Prípojka NN pre osvetlenie zastávkových prístreškov

SO 606 Prípojka NN pre vystrojenie nástupíšť

SO 607 Prekládka verejného osvetlenia

SO 608 Osvetlenie prechodu pre chodcov

Prevádzkové súbory:

PS 01 Elektrické ovládanie výhybiek

PS 02 Elektrické vyhrievanie výhybiek

PS 03 Mazanie koľajníc

Rozsah zákazky zahŕňa aj vypracovanie a odsúhlasenie realizačného projektu Diela, vrátane projektu organizácie výstavby a projektu organizácie dopravy, ako aj dokumentácie skutočného zhotovenia Diela, technologický a pracovný postup a kontrolný skúšobný plán stavby, vytýčenie dotknutých jestvujúcich inžinierskych sieti a zabezpečenie všetkých náležitostí potrebných k vydaniu oprávnenia k užívaniu hotového Diela a prevádzke električiek (skúšky, revízie, oprávnenia, materiálové atesty, a pod.).

Rozsah činností súvisiacich s vykonaním Diela vyplýva z príslušnej projektovej dokumentácie.

Podrobné vymedzenie predmetu zákazky je uvedené v časti:

**A.2 Kritérium na vyhodnotenie ponúk a pravidlá jeho uplatnenia;**

**B.1 Obchodné podmienky dodania predmetu obstarávania;**

**B.2 Opis predmetu zákazky;**

týchto súťažných podkladov.

**Uchádzač uvedie vo svojej ponuke pre položky výkazu výmer konkrétny typ (výrobcu) výrobkov uvažovaných pre zabudovanie počas rekonštrukcie:**

|  |  |  |
| --- | --- | --- |
| 523991113 | Upevnenie koľajníc na bet doske |   |
| 437R1 | Žliabková výhybka-rozraďovacia |
| 437R3                  | Koľajová križovatka |   |
| 437R5 | Zariadenie dilatačné pre žliabkovú koľajnicu |   |
| 2899713134 | Zhotovenie vrátane dodávky vrstvy podštrkovej rohože |   |

B.3 Aukčný poriadok

**1.       Všeobecné informácie**

* 1. **Elektronická aukcia** je na účely tohto verejného obstarávania opakujúci sa proces, ktorý využíva elektronické zariadenia na predkladanie nových cien upravených smerom nadol.
	2. Účelom eAukcie je zostavenie poradia ponúk automatizovaným vyhodnotením po úvodnom úplnom vyhodnotení ponúk.
	3. **Vyhlasovateľ eAukcie** (ďalej len „vyhlasovateľ“) je Dopravný podnik Bratislava, a.s., bližšie špecifikovaný v týchto súťažných podkladoch.
	4. **Predmet eAukcie** je rovnaký ako predmet zákazky, uvedený v oznámení o vyhlásení verejného obstarávania a bližšie špecifikovaný v súťažných podkladoch.
	5. **Administrátor** vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.
	6. **Elektronická aukčná sieň** (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.
	7. **Prípravné kolo** je časť postupu, v ktorom sa po sprístupnení eAukčnej siene uchádzači oboznámia s  Aukčným prostredím pred zahájením Aukčného kola (elektronickej aukcie).
	8. **Aukčné kolo** (elektronická aukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v limitovanom čase.

**2.**         **Priebeh**

2.1 Názov e-Aukcie: **„Električková trať Americké námestie“.**

* 1. Predmetom úpravy v elektronickej aukcii bude iba 1. kritérium:
* **Celková cena za predmet zákazky** v € bez DPH.
	1. Pred začatím elektronickej aukcie obstarávateľská organizácia vyhodnotí ponuky podľa kritéria na vyhodnotenie ponúk. Po určení poradia na základe predložených ponúk obstarávateľská organizácia **vyzve elektronickými prostriedkami** súčasne všetkých uchádzačov, ktorých ponuky spĺňajú určené podmienky, na predloženie **nových kritérii v elektronickej aukcii**.
	2. Vo Výzve na účasť v elektronickej aukcii – pozvánke (ďalej len „Výzva“) obstarávateľská organizácia uvedie podrobné informácie týkajúce sa elektronickej aukcie v zmysle § 54 ods. 7 zákona o verejnom obstarávaní. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre elektronickú aukciu (z uvedeného dôvodu je potrebné uviesť správne kontaktné údaje zodpovednej osoby). Elektronickú aukciu nemožno začať skôr ako dva pracovné dni odo dňa odoslania výzvy na účasť v elektronickej aukcii.
	3. eAukcia sa bude vykonávať prostredníctvom elektronických zariadení.

*Kontakt na administrátora eAukcie:*,

e-mail: : verejne.obstaravanie@dpb.sk;juhaszova.kristina@dpb.sk

tel.č.: +4212 5950 1428,

eAukcia prebieha v jednom kole: Aukčnom kole.

* 1. Uchádzačom, ktorí budú vyzvaní na vstup do aukčnej siene, bude v čase uvedenom vo Výzve sprístupnená eAukčná sieň, kde si skontrolujú správnosť zadaných vstupných parametrov elektronickej aukcie, ktoré do eAukčnej siene **zadá obstarávateľská organizácia** a to v súlade s pôvodnými, predloženými ponukami. Každý uchádzač do začiatku súťažného kola bude vidieť iba priebežné poradie a svoju ponuku, a až do začiatku aukčného kola ju nemôže meniť. Všetky informácie o prihlásení sa do elektronickej aukcie a podrobnejšie informácie o priebehu elektronickej aukcie budú uvedené vo Výzve.
	2. Aukčné kolo elektronickej aukcie sa začne a skončí v termínoch uvedených vo Výzve na účasť v elektronickej aukcii. Na začiatku aukčného kola sa všetkým uchádzačom zobrazí:

**- ich celková cena**

**- najnižšia celková cena**

a zároveň **ich priebežné poradie**. Uchádzači budú upravovať jednotlivé ceny smerom nadol (netto cena). Nová cenová ponuka predložená uchádzačom nemôže byť rovnaká s už zadanou minimálnou cenou.

Minimálny krok zníženia ceny bude **200 €** z ceny uchádzača (netto cena) alebo z aktuálnej ceny celkom uchádzača (netto cena), ak uchádzač nie je platcom DPH.

V priebehu elektronickej aukcie počas konania súťažného kola budú zverejňované všetkým uchádzačom zaradeným do elektronickej aukcie v aukčnej sieni informácie, ktoré umožnia uchádzačom zistiť v každom okamihu **ich celkové relatívne umiestnenie.**

* 1. Aukčné kolo bude ukončené, ak nedôjde k jeho predlžovaniu, uplynutím časového limitu 20 min. eAukcia bude ukončená, ak na základe Výzvy nedostane vyhlasovateľ v lehote 20 min. žiadne nové ceny, ktoré spĺňajú požiadavky týkajúce sa minimálnych rozdielov uvedených v predchádzajúcich odsekoch. Koniec eAukcie sa môže predĺžiť v prípade predkladania nových cien (teda pri akejkoľvek úspešnej zmene ceny) v posledných dvoch minútach trvania elektronickej aukcie vždy o ďalšie dve minúty (tzn. k času, kedy došlo k predĺženiu, sa k času zostávajúcemu do konca kola pridajú celé 2 min.). Počet predĺžení nie je limitovaný. Po ukončení súťažného kola už nebude možné upravovať ceny, ktoré boli predmetom daného aukčného kola.

### **3. **Záverečné ustanovenia****

* 1. Výsledkom elektronickej aukcie bude zostavenie objektívneho poradia ponúk podľa pravidiel uplatnenia kritérií tak, ako sú uvedené v bode A. 2 Kritériá na vyhodnotenie ponúk a pravidlá ich uplatnenia týchto súťažných podkladov.
	2. Technické požiadavky pre prístup do elektronickej aukcie: Počítač uchádzača musí byť **pripojený k Internetu. Pre bezproblémovú účasť v eAukcii je nutné mať:**

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

Správna funkčnosť iných prehliadačov je možná, avšak nie je garantovaná. Ďalej je nutné mať v prehliadači zapnuté cookies.

* 1. Podrobnejšie informácie o procese elektronickej aukcie budú uvedené vo Výzve na účasť v elektronickej aukcii.
	2. Technické prekážky na strane obstarávateľskej organizácie, ktoré je možné preukázať, oprávňujú obstarávateľskú organizáciu zopakovať e-aukciu v rámci danej zákazky na ten istý predmet zákazky. O tejto skutočnosti budú bezodkladne informovaní všetci uchádzači a bude im oznámený ďalší postup.
	3. Technické problémy na strane uchádzača nebudú dôvodom na opakovanie ani na zrušenie eAukcie.

# B.3 Podmienky účasti

Uchádzačom je hospodársky subjekt, ktorý predložil ponuku. Hospodárskym subjektom môže byť fyzická osoba, právnická osoba alebo skupina takýchto osôb, ktorá predkladá ponuku. Obstarávateľská organizácia vylúči uchádzača, ktorý je súčasne členom skupiny dodávateľov. Obstarávateľská organizácia do predloženia ponuky nevyžaduje od skupiny dodávateľov utvorenej na poskytnutie predmetu zákazky vytvorenie právnych vzťahov.

Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúce sa finančného a ekonomického postavenia a technickej alebo odbornej spôsobilosti preukazuje spoločne za všetkých členov skupiny. Splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť.

Hospodársky subjekt môže doklady na preukázanie splnenia podmienok účasti predbežne nahradiť jednotným európskym dokumentom podľa § 39 ods. 1 zákona o verejnom obstarávaní, pričom tieto doklady predkladá obstarávateľskej organizácii úspešný uchádzač podľa § 39 ods. 6 zákona o verejnom obstarávaní v čase a spôsobom určeným obstarávateľskou organizáciou v súťažných podkladoch.

**Jednotný európsky dokument** (ďalej aj „JED“) obsahuje aktualizované vyhlásenie hospodárskeho subjektu, že:

a) neexistuje dôvod na jeho vylúčenie,

b) spĺňa objektívne a nediskriminačné pravidlá a kritériá výberu obmedzeného počtu záujemcov, ak verejný obstarávateľ alebo obstarávateľ obmedzil počet záujemcov,

c) poskytne obstarávateľskej organizácii na požiadanie doklady, ktoré nahradil jednotným európskym dokumentom.

Ak uchádzač preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby, jednotný európsky dokument obsahuje informácie podľa predchádzajúceho odseku aj o tejto osobe.

Hospodársky subjekt v jednotnom európskom dokumente uvedie ďalšie relevantné informácie podľa požiadaviek obstarávateľskej organizácie, orgány a subjekty, ktoré vydávajú doklady na preukázanie splnenia podmienok účasti. Ak sú požadované doklady pre obstarávateľskú organizáciu priamo a bezodplatne prístupné v elektronických databázach, hospodársky subjekt v jednotnom európskom dokumente uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.

Jednotný európsky dokument musí byť vyhotovený v jazyku predkladanej ponuky. Ak sa skupina dodávateľov zúčastňuje na postupe verejného obstarávania spoločne, musí predložiť samostatný jednotný európsky dokument pre obstarávanie s informáciami požadovanými (v častiach II až IV. Štandardného formulára jednotného európskeho dokumentu pre obstarávanie) pre každý zúčastnený hospodársky subjekt.

Vzor Jednotného európskeho dokumentu predkladá obstarávateľská organizácia v prílohe č. 3 súťažných podkladov.

Pri vyplnení JED-u sa uchádzač riadi manuálom, zverejneným na stránke Úradu pre verejné obstarávanie: http://www.uvo.gov.sk/jednotny-europsky-dokument-pre-verejne-obstaravanie-553.html.

Uchádzač si môže vzor formulára JED-u stiahnuť vo formáte.rtf, umožňujúci jeho priame vypĺňanie, z webového sídla ÚVO.

Údaje, ktoré uviedla obstarávateľská organizácia v súťažných podkladoch v JED-e ﴾Príloha č. 6﴿, ktoré obsahujú informácie týkajúce sa postupu a identifikácie obstarávateľskej organizácie, musí uchádzač sám preniesť/prepísať do svojho vyplneného JED-u.

Hospodársky subjekt môže jednotný európsky dokument použitý v konkrétnom verejnom obstarávaní použiť aj opakovane, ak potvrdí, že informácie v pôvodnom jednotnom európskom dokumente sú naďalej aktuálne.

Ak uchádzač alebo záujemca použije jednotný európsky dokument, obstarávateľská organizácia môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených jednotným európskym dokumentom. Uchádzač alebo záujemca doručí doklady obstarávateľskej organizácii do piatich pracovných dní odo dňa doručenia žiadosti, ak obstarávateľská organizácia neurčila dlhšiu lehotu.

Ak obstarávateľská organizácia má k dokladom prístup priamo a bezodplatne v elektronických databázach, tieto od uchádzača alebo záujemcu nevyžaduje a požadované informácie získa na základe prístupu do elektronickej databázy.

Obstarávateľská organizácia nevyžaduje ani predloženie dokladu alebo dokladov, ktoré má k dispozícii z iného verejného obstarávania a ktoré sú aktuálne a platné.

V prípade, že uchádzač predbežne nahradí doklady na preukázanie splnenia podmienok účasti jednotným európskym dokumentom, uchádzači, ktorí sa umiestnili na prvom až treťom mieste v poradí predložia obstarávateľskej organizácii v lehote nie kratšej ako 5 pracovných dní odo dňa doručenia písomnej žiadosti všetky doklady podľa časti B.4 Podmienky účasti a to nasledujúcim spôsobom:

1. uchádzači predložia obstarávateľskej organizácii všetky doklady, ktoré predtým nahradili jednotným európskym dokumentom, a ku ktorým obstarávateľská organizácia nemá prístup priamo a bezodplatne v elektronických databázach, príp. ktoré má k dispozícii z iného verejného obstarávania a ktoré sú aktuálne a platné,

2. predložené doklady nesmú byť v rozpore s údajmi uvedenými v jednotnom európskom dokumente,

3. doklady musia byť predložené v súlade s podmienkami účasti uvedenými v oznámení o vyhlásení verejného obstarávania a v časti B.4 Podmienky účasti týchto súťaţných podkladov.

## PODMIENKY ÚČASTI VO VEREJNOM OBSTARÁVANÍ PODĽA § 32 ZÁKONA O VEREJNOM OBSTARÁVANÍ

1.1 Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1 zákona o verejnom obstarávaní:

a) nebol on ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov ES, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie, v Slovenskej republike alebo v štáte sídla, miesta podnikania alebo obvyklého pobytu ,

c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

d) nebol na majetok uchádzača vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

1.2 Uchádzač, preukazuje splnenie podmienok účasti týkajúce sa osobného postavenia:

a) písm. a) doloženým výpisom z registra trestov nie starším ako tri mesiace (uchádzač - právnická osoba predloží aj výpis z registra trestov tejto právnickej osoby),

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,

c) písm. c) doloženým potvrdením miestne príslušného daňového úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace,

e) písm. e) doloženým dokladom o oprávnení dodávať tovar, uskutočňovať stavebné práce, alebo poskytovať službu, ktorý zodpovedá predmetu zákazky

f) písm. f) doloženým čestným vyhlásením.

1.3 Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 zákona o verejnom obstarávaní alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

1.4 Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

1.5 Hospodársky subjekt vo verejnom obstarávaní môže preukázať splnenie podmienok účasti osobného postavenia podľa § 152 ods. 1 zákona o verejnom obstarávaní zápisom do zoznamu hospodárskych subjektov. Uchádzač zapísaný v zozname hospodárskych subjektov podľa zákona o verejnom obstarávaní nie je povinný v procese verejného obstarávania predkladať doklady podľa § 32 ods. 2 zákona o verejnom obstarávaní.

1.6 Obstarávateľská organizácia uzná rovnocenný zápis alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Obstarávateľská organizácia musí prijať aj iný rovnocenný doklad predložený uchádzačom.

1.7 Obstarávateľská organizácia pri vyhodnocovaní splnenia podmienok účasti osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, 4 a 5 alebo iný rovnocenný zápis alebo potvrdenie o zápise podľa § 152 ods. 3 zákona o verejnom obstarávaní (bod. 1.6.)

## PODMIENKY ÚČASTI VO VEREJNOM OBSTARÁVANÍ, TÝKAJÚCE SA FINANČNÉHO A EKONOMICKÉHO POSTAVENIA

## (§ 33 ZÁKONA O VEREJNOM OBSTARÁVANÍ)

2.1. Uchádzač musí spĺňať podmienky účasti týkajúce sa finančného a ekonomického postavenia:

**- podľa § 33 ods.1 písm. a) zákona o verejnom obstarávaní, ktoré preukazuje:**

Vyjadrením banky a/alebo pobočky zahraničnej banky (bánk, ak má uchádzač otvorené účty vo viacerých bankách a/alebo pobočiek zahraničných bánk, ak má uchádzač otvorené účty vo viacerých pobočkách zahraničných bánk), že uchádzač nie je v nepovolenom debete, a že si plní voči banke a/alebo pobočke zahraničnej banke (bankám a/alebo pobočkám zahraničných bánk) všetky záväzky, ktoré vyplývajú zo zriadenia účtu, prípadne z plnenia si záväzkov vyplývajúcich z úverových vzťahov.

Splnenie vyššie uvedeného uchádzač preukáže predložením vyjadrenia banky a/alebo pobočky zahraničnej banky (bánk, ak má uchádzač otvorené účty vo viacerých bankách a/alebo pobočiek zahraničných bánk, ak má uchádzač otvorené účty vo viacerých pobočkách zahraničných bánk), že uchádzač nie je v nepovolenom debete, a že si plní voči banke a/alebo pobočke zahraničnej banke (bankám a/alebo pobočkám zahraničných bánk) všetky záväzky, ktoré vyplývajú zo zriadenia účtu, prípadne z plnenia si záväzkov vyplývajúcich z úverových vzťahov a to za predchádzajúce tri roky až ku dňu vystavenia vyjadrenia banky a/alebo pobočky zahraničnej banky resp. len za tie roky, za ktoré je dostupné v závislosti od vzniku alebo začatia prevádzkovania činnosti. Každé vyjadrenie musí byť aktuálne a vydané bankou alebo pobočkou zahraničnej banky a nie staršie ako 3 mesiace odo dňa predloženia ponuky (t.j. doručenia ponuky obstarávateľskej organizácii). K vyjadreniu banky a/alebo pobočky zahraničnej banky obstarávateľská organizácia vyžaduje predloženie čestného vyhlásenia uchádzača, že má otvorené účty len v bankách a/alebo pobočkách zahraničných bánk, od ktorých predložil vyjadrenie. Uchádzač predloží čestné vyhlásenie podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Upozorňujeme uchádzača, že výpis z účtu sa nepovažuje za vyjadrenie banky a/alebo pobočky zahraničnej banky. Vyjadrenie banky a/alebo pobočky zahraničnej banky musí byť predložené ako originál, alebo overená kópia. Ak uchádzač nedokáže z objektívnych dôvodov preukázať svoje finančné a ekonomické postavenie niektorým z určených dokladov v tejto požiadavke, obstarávateľská organizácia môže uznať aj iný doklad, ktorým uchádzač preukáže svoje finančné a ekonomické postavenie.

**- podľa § 33 ods.1 písm. d) zákona o verejnom obstarávaní, ktoré preukazuje:**

Prehľadom o dosiahnutom obrate v oblasti, ktorej sa predmet zákazky týka.

Splnenie vyššie uvedeného uchádzač preukáže predložením prehľadu o dosiahnutom obrate v oblasti, ktorej sa predmet zákazky týka za predchádzajúce tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti. Dosiahnutý obrat uchádzača v oblasti, ktorej sa predmet zákazky týka, súhrnne za predchádzajúce tri hospodárske roky resp. za roky, za ktoré sú dostupné v závislosti od vzniku alebo začatia prevádzkovania činnosti, musí byť minimálne vo výške 2 000 000,- € (slovom: dva milióny eur.). Uchádzač predloží prehľad o dosiahnutom obrate v oblasti, ktorej sa predmet zákazky týka, vo forme prehľadnej tabuľky, v ktorej bude uvedený dosiahnutý obrat uchádzača v oblasti, ktorej sa predmet zákazky týka, za jednotlivé roky uvedený v mene eur. K prepočtu cudzej meny na EUR sa použije kurz Európskej centrálnej banky platný ku dňu zverejnenia oznámenia o vyhlásení verejného obstarávania v Úradnom vestníku EÚ.

Uchádzač predloží čestné vyhlásenie podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Pre vyvrátenie akýchkoľvek pochybností, uchádzač v čestnom vyhlásení uvedie, či je čestné vyhlásenie podpísané uchádzačom, alebo jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch a to tak, že k právnemu úkonu vykonanému v písomnej forme pripojí k svojmu menu svoj podpis a hodnoverne preukáže, že je oprávnený konať v mene uchádzača v záväzkových vzťahoch

- Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač obstarávateľskej organizácii preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Túto skutočnosť preukazuje záujemca alebo uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia musí preukázať splnenie podmienok účasti týkajúce sa osobného postavenia okrem § 32 ods. 1 písm. e) a nesmú u nej existovať dôvody na vylúčenie podľa §40 ods.6 písm. a) až h) a ods. 7 zákona o verejnom obstarávaní.

- Ak uchádzač alebo záujemca nedokáže z objektívnych dôvodov poskytnúť na preukázanie finančného a ekonomického postavenie dokument určený obstarávateľskou organizáciou, môže finančné a ekonomické postavenie preukázať predložením iného dokumentu, ktorý obstarávateľská organizácia považuje za vhodný.

## PODMIENKY ÚČASTI VO VEREJNOM OBSTARÁVANÍ, TÝKAJÚCE SA TECHNICKEJ SPÔSOBILOSTI

## (§ 34 zákona o verejnom obstarávaní)

Uchádzač musí spĺňať podmienky účasti týkajúce sa technickej spôsobilosti podľa § 34 zákona o verejnom obstarávaní, ktoré preukazuje:

**- podľa § 34 ods. 1 písm. b) zákona o verejnom obstarávaní predložením:**

- zoznamom stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa tohto zákona, dokladom je referencia,

2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,

Obstarávateľská organizácia požaduje predložiť zoznam referencií na vykonanie stavebných prác rovnakého, alebo obdobného charakteru a rozsahu ako je predmet zákazky (výstavba, rekonštrukcia alebo obnova električkovej trate) v celkovom finančnom objeme min. 2 000 000 EUR bez DPH (slovom: dva milióny eur), pričom:

- aspoň 1 zákazka sa týkala rekonštrukcie alebo obnovy dvojkoľajnej električkovej trate o dĺžke koľají minimálne 300 metrov a viac alebo jednokoľajnej električkovej trate o dĺžke koľají 700 metrov a viac;

- aspoň 1 zákazka sa týkala rekonštrukcie alebo obnovy dvojkoľajnej električkovej trate realizovanej na pevnej jazdnej dráhe so zabudovávanými prvkami zamedzujúcimi hluk a vibrácie (antivibračné opatrenia);

- aspoň 1 zákazka sa týkala rekonštrukcie alebo obnovy električkovej trate, ktorej súčasťou bola výstavba alebo rekonštrukcia minimálne 1 zastávky a viac, ktorej súčasťou bola minimálne pokládka dlažby;

- aspoň 1 zákazka sa týkala rekonštrukcie alebo obnovy električkovej trate, ktorej súčasťou bola výstavba alebo rekonštrukcia trolejového vedenia v dĺžke minimálne 500 m a zabudovaním nových stožiarov;

Pre odstránenie pochybností verejný obstarávateľ uvádza, že požadované skúsenosti možno preukázať aj jednou referenčnou zákazkou.

**- podľa § 34 ods. 1 písm. g) zákona o verejnom obstarávaní:**

-ak ide o stavebné práce alebo služby, údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk.

Uchádzač preukáže odbornú prax alebo odbornú kvalifikáciu osôb určených na plnenie zmluvy s v minimálnom rozsahu:

1. Stavbyvedúci
* minimálne stredoškolské vzdelanie technického zamerania
* minimálne 7 rokov odbornej praxe v oblasti dopravných stavieb,

- minimálne 2 praktické skúsenosti s realizáciu stavieb električkových tratí na riadiacej pozícií (Stavbyvedúci alebo Zástupca stavbyvedúceho alebo inej ekvivalentnej pozícií) v minimálnom finančnom objeme 1 000 000,- EUR (slovom: jeden milión eur) za stavbu,

- Osvedčenie o vykonaní odbornej skúšky na činnosť stavbyvedúci podľa zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov s rozsahom oprávnenia na výkon činnosti v odbore Inžinierske stavby – dopravné stavby alebo ekvivalent takéhoto osvedčenia.

1. Zástupca stavbyvedúci
* minimálne stredoškolské vzdelanie technického zamerania
* minimálne 5 rokov odbornej praxe v oblasti dopravných stavieb,

- minimálne 1 praktická skúsenosť s realizáciu stavieb električkových tratí na riadiacej pozícií (Stavbyvedúci alebo Zástupca stavbyvedúceho alebo inej ekvivalentnej pozícií), ktorej súčasťou bola realizácia povrchovej úpravy asfalt a/alebo dlažba v minimálnej dĺžke 300 m,

- Osvedčenie o vykonaní odbornej skúšky na činnosť stavbyvedúci podľa zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov s rozsahom oprávnenia na výkon činnosti v odbore Inžinierske stavby – dopravné stavby alebo ekvivalent takéhoto osvedčenia.

1. Špecialista pre trakčné vedenie
* minimálne stredoškolské vzdelanie technického zamerania
* minimálne 5 rokov odbornej praxe v oblasti dopravných stavieb – električkových tratí,

- minimálne 1 praktická skúsenosť s realizáciu stavieb električkových tratí na riadiacej pozícií (Stavbyvedúci alebo Zástupca stavbyvedúceho alebo inej ekvivalentnej pozícií), ktorej súčasťou bola montáž a demontáž trolejového vedenia vrátane výmeny stožiarov,

- Osvedčenie o odbornej spôsobilosti udelené bezpečnostným orgánom fyzickým osobám na vykonávanie určených činností na UTZ elektrických v zmysle § 26 Vyhlášky MDPT SR č. 205/2010 Z.z. o určených technických zariadeniach a určených činnostiach a činnostiach na určených zariadeniach podľa Príloha 1, časť 5, v minimálnom rozsahu:

• E1: Elektrické rozvodné zariadenia dráh a elektrické stanice dráh bez obmedzenia napätia

• E3: Trakčné napájacie a spínacie stanice

• E4a: Trakčné vedenie električkových a trolejbusových dráh

• E5: Elektrické zariadenia napájané z trakčného vedenia

• E 9:Náhradné zdroje elektriny na prevádzkovanie dráhy

• E12: Zariadenie na ochranu pred negatívnymi účinkami spätných trakčných prúdov

alebo ekvivalent takéhoto osvedčenia,

- Osvedčenie o vykonaní odbornej skúšky na činnosť stavbyvedúci podľa zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov s rozsahom oprávnenia na výkon činnosti v odbore Technické, technologické a energetické vybavenia stavieb - elektrotechnické zariadenia alebo ekvivalent takéhoto osvedčenia.

Za jednotlivé kvalifikované osoby uchádzač predloží: profesijný životopis, opis praxe a praktickej skúsenosti, doklad o najvyššom dosiahnutom vzdelaní, požadované Osvedčenia o odbornej spôsobilosti.

**- podľa § 34 ods. 1 písm. d) zákona o verejnom obstarávaní:**

Uchádzač predloží opis opatrení použitých uchádzačom na zabezpečenie kvality v spojitosti s § 35 ZVO.

Uchádzač je povinný predložiť certifikát systému manažérstva kvality podľa normy ISO 9001 v oblasti realizácie inžinierskych a dopravných stavieb.

Podľa § 35 ZVO ak verejný obstarávateľ vyžaduje predloženie certifikátu systému manažérstva kvality vydaného nezávislou inštitúciou, ktorým sa potvrdzuje splnenie požiadaviek noriem na systém manažérstva kvality uchádzačom, vrátane dostupnosti pre osoby so zdravotným postihnutím, odkazuje na systém manažérstva kvality podľa technických noriem, ktorý je certifikovaný akreditovanou osobou. Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ musí prijať aj iné dôkazy o rovnocenných opatreniach na zabezpečenie kvality predložené uchádzačom, ktorými preukáže, že ním navrhované opatrenia na zabezpečenie kvality sú v súlade s požadovanými slovenskými technickými normami na systém zabezpečenia manažérstva kvality.

**- podľa § 34 ods. 1 písm. h) zákona o verejnom obstarávaní:**

Uchádzač uvedie opatrenia environmentálneho manažérstva, ktoré uchádzač použije pri plnení zmluvy v spojitosti s § 36 ZVO .

Uchádzač je povinný predložiť certifikát systému environmentálneho manažérstva kvality podľa normy ISO 14 001 v oblasti realizácie inžinierskych a dopravných stavieb.

Podľa § 36 ZVO ak verejný obstarávateľ vyžaduje predloženie certifikátu systému environmentálneho manažérstva vydaného nezávislou inštitúciou, ktorým sa potvrdzuje splnenie požiadaviek noriem na systém environmentálneho kvality uchádzačom, môže odkázať na schému environmentálneho manažérstva a audit alebo iný systém environmentálneho manažérstva založený na príslušných právne záväzných aktoch Európskej únie alebo medzinárodných normách, na ktorý vydal akreditovaný certifikačný orgán certifikát. Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ musí prijať aj iné dôkazy o opatreniach na v oblasti environmentálneho manažérstva predložené uchádzačom, ktorými preukáže, že ním navrhované opatrenia sú rovnocennými opatreniami požadovanými v rámci príslušného systému environmentálneho manažérstva alebo príslušnej normy environmentálneho manažérstva.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač obstarávateľskej organizácii preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté.

B.4 Prílohy súťažných podkladov

**Príloha č. 1** – Návrh na plnenie kritérií

**Príloha č. 2** – Podiel plnenia zo Zmluvy

|  |
| --- |
|  |

*Príloha č. 1*

## Návrh na plnenie kritéria

|  |  |
| --- | --- |
| Obchodné meno uchádzača:[[1]](#footnote-2) |  |
| Adresa uchádzača: |  |
| Meno oprávnenej osoby podpisovať za firmu: |  |
| Meno kontaktnej osoby a jej funkcia: |  |
| Číslo TEL. a FAXukontaktnej osoby: |  |
| E-mail kontaktnej osoby: |  |

|  |  |
| --- | --- |
| **č. k.** | **Kritérium** |
| **Kritérium celková zmluvná cena za predmet zákazky** |
| **1.** | **Celková zmluvná cena za predmet zákazky v EUR bez DPH (netto cena) alebo Cena celkom (netto cena)** (netto EUR) | **netto EUR****......................................****EUR** |

Vyššie uvedenú ponuku sme vypracovali v súvislosti s verejným obstarávaním vyhláseným spoločnosťou Dopravný podnik Bratislava, akciová spoločnosť, so sídlom Olejkárska 1, 814 52 Bratislava v súvislosti s opravou električkovej trate Americké námestie a Radlinského ulici v Bratislave v úseku od Špitálskej ulice po Blumentál.

Táto ponuka je záväzná do uplynutia lehoty viazanosti ponúk uvedenej v súťažných podkladoch verejného obstarávania.

V .................................. dňa .................

..........................................................

 podpis oprávnenej osoby

*Príloha č. 2*

## Podiel plnenia zo zmluvy

V súlade s ustanovením § 41 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov, obstarávateľská organizácia požaduje od uchádzačov, aby vo svojej ponuke uviedli:

1. percentuálny podiel zákazky, ktorý majú v úmysle zadať tretím osobám,

2. zoznam všetkých navrhovaných subdodávateľov,

3. uvedenie predmetu subdodávky.

Uchádzač uvedie v ponuke – tabuľka č. 1 podiel zákazky, ktoré má v úmysle zadať tretím osobám, ako aj navrhovaných subdodávateľov a predmety subdodávok. Ak uchádzač nemá v úmysle zadať podiel zákazky tretím osobám, je túto skutočnosť povinný vyslovene uviesť vo svojej ponuke.

Tabuľka č. 1

|  |  |  |  |
| --- | --- | --- | --- |
| **P. č.** | **% podiel subdodávky** | **Subdodávateľ** | **Predmet subdodávky** |
| *1.* |  |  |  |
| *2.* |  |  |  |
| *3.* |  |  |  |

V .................................. dňa .................

..........................................................................................

 meno, priezvisko a podpis štatutárneho orgánu

 alebo člena štatutárneho orgánu uchádzača

1. V prípade podania spoločnej ponuky je potrebné v tomto riadku tabuľky uviesť obchodné meno kontaktného uchádzača, ktorého si spoločne určila skupina uchádzačov. Ďalej je k návrhu na plnenie kritérií potrebné priložiť na samostatnom liste Obchodné meno, sídlo alebo miesto podnikania, telefónne číslo a FAX každého uchádzača skupiny. [↑](#footnote-ref-2)